CELEX: 32005R0516
Language: lv
Date: 2005-03-31 00:00:00
Title: Komisijas Regula (EK) Nr. 516/2005 (2005. gada 31. marts), ar ko nosaka avansa vienotās summas ražošanas maksājumiem cukura nozarē par 2004./2005. tirdzniecības gadu

1.4.2005   
            
            
               LV
            
            
               Eiropas Savienības Oficiālais Vēstnesis
            
            
               L 83/44
            
         
      KOMISIJAS REGULA (EK) Nr. 516/2005
   (2005. gada 31. marts),
   ar ko nosaka avansa vienotās summas ražošanas maksājumiem cukura nozarē par 2004./2005. tirdzniecības gadu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju (1), un jo īpaši tās 15. panta 8. punktu,
   tā kā:
   
               (1)
            
            
               Komisijas 2002. gada 20. februāra Regulas (EK) Nr. 314/2002, ar ko paredz sīki izstrādātus noteikumus kvotu sistēmas piemērošanai cukura nozarē (2), 6. pantā paredzēts līdz 1. aprīlim noteikt avansa vienotās summas attiecībā uz ražošanas maksājumiem par kārtējo tirdzniecības gadu, kas jāmaksā cukura, izoglikozes un inulīna sīrupa ražotājiem.
            
         
               (2)
            
            
               Aprēķināts, ka maksājumi par 60 % pārsniegs maksimālās summas, kas minētas Regulas (EK) Nr. 1260/2001 15. panta 3. un 5. punktā. Saskaņā ar Regulas (EK) Nr. 314/2002 7. panta 1. un 2. punktu jānosaka pamatmaksājuma un B maksājuma avansi par cukuru un inulīna sīrupu 50 % apmērā no attiecīgo maksimālo maksājumu summas. Saskaņā ar iepriekšminētā panta 3. punktu, jānosaka pamatmaksājuma avanss par izoglikozi 40 % apmērā no vienotās aprēķinātās pamatmaksājuma summas par cukuru.
            
         
               (3)
            
            
               Cukura tirgus pārvaldības komiteja nav sniegusi savu atzinumu tās Priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Par 2004./2005. tirdzniecības gadu tiek noteiktas šādas vienotās summas, kas minētas Regulas (EK) Nr. 314/2002 6. panta 1. punkta b) apakšpunktā:
   
               a)
            
            
               6,32 euro par vienu tonnu baltā cukura kā pamatražošanas maksājuma avanss par A un B cukuru;
            
         
               b)
            
            
               118,48 euro par tonnu baltā cukura kā B maksājuma avanss par B cukuru;
            
         
               c)
            
            
               5,06 euro par tonnu sausnas kā pamatražošanas maksājuma avanss par A izoglikozi un B izoglikozi;
            
         
               d)
            
            
               6,32 euro par tonnu cukura/izoglikozes sausnas ekvivalenta kā pamatražošanas maksājuma avanss par A inulīna sīrupu un B inulīna sīrupu;
            
         
               e)
            
            
               118,48 euro par tonnu cukura/izoglikozes sausnas ekvivalenta kā B maksājuma avanss par B inulīna sīrupu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 31. martā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 178, 30.6.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 39/2004 (OV L 6, 10.1.2004., 16. lpp.).
   
      (2)  OV L 50, 21.2.2002., 40. lpp. Regulā jaunākie grozījumi izdarīti ar Regulu (EK) Nr. 38/2004 (OV L 6, 10.1.2004., 13. lpp.).